Anne 1868 isch dur d Yyrichtig vu Handelsniderlassige vum Hamburger Handelshuus Woermann an dr Mindig vum Wouri dry dytsch Yyfluss uf Kamerun all sterker wore. Am 14. Juli 1884 het dr dytsch Generalkonsul Dr. Gustav Nachtigal as Chaiserlige Kommissar mit dr Chenig vu dr Duala un andere  regionale Herrscher Schutzverdreg abgschloss un het dodermit di dytsch "Schutzherrschaft" iber Kamerun as dytschi Kolonii verchindet. Di faktisch Inbsitznahm vum Hinterland un d Integration vu dr dertige Gsellschafte isch innerhalb vu dr negschte 30 Johr zem Deil mit Gwalt, zem Deil au frejwillig volllzoge wore un isch bim Uusrbuch vum Erschte Wältchrieg nonig ganz abgschlosse gsi.